CELEX: 32021D2043
Language: da
Date: 2021-11-18 00:00:00
Title: Rådets afgørelse (EU) 2021/2043 af 18. november 2021 om indgåelse på Unionens vegne af partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side og gennemførelsesprotokollen dertil

24.11.2021   
               
               
                  DA
               
               
                  Den Europæiske Unions Tidende
               
               
                  L 418/1
               
            
         RÅDETS AFGØRELSE (EU) 2021/2043
         af 18. november 2021
         om indgåelse på Unionens vegne af partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side og gennemførelsesprotokollen dertil
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 6, andet afsnit, litra a), nr. v), og artikel 218, stk. 7,
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     Den 9. december 2019 bemyndigede Rådet Kommissionen til at indlede forhandlinger med Naalakkersuisut og Danmarks regering med henblik på at indgå en ny partnerskabsaftale om bæredygtigt fiskeri og en ny gennemførelsesprotokol dertil.
                  
               
                     (2)
                  
                  
                     Forhandlingerne blev afsluttet på vellykket vis ved paraferingen af partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side (»partnerskabsaftalen«) og protokollen om gennemførelse af partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side (»protokollen«) den 11. januar 2021.
                  
               
                     (3)
                  
                  
                     Partnerskabsaftalen ophæver fiskeripartnerskabsaftalen mellem Det Europæiske Fællesskab på den ene side og den danske regering og det grønlandske landsstyre på den anden side (2), som trådte i kraft den 28. juni 2007.
                  
               
                     (4)
                  
                  
                     Partnerskabsaftalen og protokollen blev i overensstemmelse med Rådets afgørelse (EU) 2021/793 (3) undertegnet den 22. april 2021.
                  
               
                     (5)
                  
                  
                     Partnerskabsaftalen og protokollen er blevet anvendt midlertidigt siden datoen for deres undertegnelse.
                  
               
                     (6)
                  
                  
                     Partnerskabsaftalen og protokollen bør godkendes.
                  
               
                     (7)
                  
                  
                     I henhold til partnerskabsaftalens artikel 12 nedsættes der en blandet komité, som skal overvåge aftalens gennemførelse. I henhold til nævnte artikel og protokollens artikel 4 og 7 kan den blandede komité desuden vedtage visse ændringer af protokollen. For at lette godkendelsen af sådanne ændringer bør Kommissionen på særlige materielle og processuelle betingelser bemyndiges til at godkende dem på Unionens vegne efter en forenklet procedure.
                  
               
                     (8)
                  
                  
                     Unionens holdning til foreslåede ændringer af protokollen bør fastlægges af Rådet. De foreslåede ændringer bør godkendes, medmindre et blokerende mindretal af medlemsstater i henhold til artikel 16, stk. 4, i traktaten om Den Europæiske Union, gør indsigelse mod disse ændringer —
                  
               VEDTAGET DENNE AFGØRELSE:
         
            Artikel 1
            Partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side (»partnerskabsaftalen«) og protokollen om gennemførelse af partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side (»protokollen«) godkendes herved på Unionens vegne (4).
         
         
            Artikel 2
            Formanden for Rådet foranstalter på Unionens vegne den meddelelse, der er omhandlet i partnerskabsaftalens artikel 20, og den notifikation, der er omhandlet i protokollens artikel 14.
         
         
            Artikel 3
            I overensstemmelse med proceduren og betingelserne i bilaget til denne bemyndiges Kommissionen til på Unionens vegne at godkende ændringer af protokollen, som vedtages af den blandede komité, der er oprettet i medfør af partnerskabsaftalens artikel 12.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 18. november 2021.
            
               
                  På Rådets vegne
               
               Z. ČERNAČ
               
                  Formand
               
            
         
         
            (1)  Godkendelse af 5. oktober 2021 (endnu ikke offentliggjort i EUT).
         
            (2)  EUT L 172 af 30.6.2007, s. 4.
         
            (3)  Rådets afgørelse (EU) 2021/793 af 26. marts 2021 om undertegnelse på Den Europæiske Unions vegne og midlertidig anvendelse af partnerskabsaftalen om bæredygtigt fiskeri mellem Den Europæiske Union på den ene side og Naalakkersuisut og Danmarks regering på den anden side og gennemførelsesprotokollen dertil (EUT L 175 af 18.5.2021, s. 1).
         
            (4)  Teksterne til partnerskabsaftalen og protokollen er offentliggjort i EUT L 175 af 18.5.2021.
      
      
         
            BILAG
            
               PROCEDURE OG BETINGELSER FOR GODKENDELSE AF ÆNDRINGER AF PROTOKOLLEN, DER SKAL VEDTAGES AF DEN BLANDEDE KOMITÉ
            
            Hvis den blandede komité skal vedtage ændringer af protokollen i henhold til partnerskabsaftalens artikel 12 og protokollens artikel 4 og 7, bemyndiges Kommissionen til på Unionens vegne at godkende de foreslåede ændringer på nedenstående betingelser:
            
                        1)
                     
                     
                        Kommissionen sikrer, at godkendelsen på Unionens vegne:
                        
                                    a)
                                 
                                 
                                    er i overensstemmelse med målsætningerne for den fælles fiskeripolitik
                                 
                              
                                    b)
                                 
                                 
                                    er forenelig med de relevante regler, der er vedtaget af regionale fiskeriforvaltningsorganisationer, og tager hensyn til fælles kyststatsforvaltning
                                 
                              
                                    c)
                                 
                                 
                                    tager hensyn til de seneste statistiske, biologiske og andre relevante oplysninger, der er fremsendt til Kommissionen.
                                 
                              
                  
                        2)
                     
                     
                        Inden Kommissionen godkender foreslåede ændringer på Unionens vegne, forelægger den dem for Rådet i tilstrækkelig god tid inden det relevante møde i den blandede komité.
                     
                  
                        3)
                     
                     
                        Overensstemmelsen af de foreslåede ændringer med de kriterier, der er fastsat i nr. 1), vurderes af Rådet.
                     
                  
                        4)
                     
                     
                        Medmindre et antal medlemsstater svarende til et blokerende mindretal i Rådet i henhold til artikel 16, stk. 4, i traktaten om Den Europæiske Union gør indsigelse mod de foreslåede ændringer, godkender Kommissionen dem på Unionens vegne. Hvis der er et sådant blokerende mindretal, afviser Kommissionen de foreslåede ændringer på Unionens vegne.
                     
                  
                        5)
                     
                     
                        Hvis det på senere møder i den blandede komité er umuligt at nå til enighed, herunder på stedet, forelægges spørgsmålet på ny for Rådet i overensstemmelse med proceduren i nr. 2)-4), således at der i Unionens holdning tages hensyn til nye elementer.
                     
                  
                        6)
                     
                     
                        Kommissionen opfordres til rettidigt at træffe alle nødvendige foranstaltninger til opfølgning på den blandede komités afgørelse, herunder eventuelt offentliggørelse af den relevante afgørelse i Den Europæiske Unions Tidende og forelæggelse af ethvert forslag, der er nødvendigt for at gennemføre afgørelsen.
                     
                  Med hensyn til andre spørgsmål, der ikke vedrører ændringer af protokollen i henhold til partnerskabsaftalens artikel 12 og protokollens artikel 4 og 7, fastlægges den holdning, som Unionen skal indtage i den blandede komité, i overensstemmelse med traktaterne og den etablerede arbejdspraksis.